Na osnovu člana 117 stav 3 Zakona o uređenju prostora i izgradnji objekata („Službeni list Crne Gore“, br. 51/08, 40/10, 34/11, 40/11, 35/13 i 33/14) i člana 31 Statuta Opštine Tivat („Službeni list RCG - opštinski propisi", broj 40/04 i 26/06 i "Službeni list Crne Gore- opštinski propisi", broj 12/11, 21/11 i 03/13) Skupština Opštine Tivat, na sjednici održanoj dana 12.01.2017. godine, donijela je

**ODLUKU O IZMJENI I DOPUNI ODLUKE O PRIVREMENIM OBJEKTIMA NA TERITORIJI OPŠTINE TIVAT**

Vrši se izmjena i dopuna Odluke o privremenim objektima na teritoriji Opštine Tivat (Sl.list Crne Gore Opštinski propisi broj 18/14 i 18/15) i to u poglavljima:

**Član 1**

IV USLOVI I POSTUPAK ZA POSTAVLjANjE I GRAĐENjE I UKLANjANjE PRIVREMENIH OBJEKATA MONTAŽNOG KARAKTERA

U članu 16 poslije stava 1 dodaje se stav 2 i sada glasi:

Izuzetno odobrenje iz člana 15 ove Odluke za reklamne i oglasne panoe ( megabord, bilbord, metroljat, sitilajt, nesvjetleće reklame i sl.) se izdaje na osnovu:

1)dokaza o uplati takse kod nadležnog Sekretarijate za poslove finansija i lokalne javne prihode ( lokalne komunalne takse za postavljanje privremenih objekata, takse za isticanje reklamnih panoa)

2) dokaz o registraciji kod CRPS-a za pravna lica ili preduzetnika o obavljanju djelatnosti reklamnih agencija

Stav 2 člana 16 Odluke o privremenim objektima na teritoriji Opštine Tivat, sada postaje stav 3 člana 16.

Stav 1 člana 16 ostaje nepromjenjen.

**Član 2**

V DAVANjE U ZAKUP ZEMLjIŠTA

Član 22 stav 1 mijenja se i glasi: “Zemljište kojim raspolaže Opština Tivat može se davati u zakup na određeno vrijeme pravnom licu ili preduzetniku registrovanom kod CRPS-a, radi postavljanja privremenih objekata predviđenih Planom.”

Stavovi 2,3,4 i 5 člana 22 ostaju nepromjenjeni.

**Član 3**

Član 25 mijenja se i glasi: “Zakupac zemljišta dužan je u roku od 7 dana od dana potpisivanja ugovora o zakupu zemljišta, obratiti se organu nadležnom za poslove uređenja prostora i izgradnju objekata radi dobijanja odobrenja.

U protivnom, zemljište će se smatrati slobodnim da se u postupku predviđenom ovom Odlukom ustupi drugom pravnom licu ili preduzetniku.”

**Član 4**

Ova Odluka stupa na snagu osmog dana od dana objavljivanja u “Službenom listu Crne Gore-opštinski propisi”.

Broj: 0304-352-18

Tivat, 12.01. 2017. godine

Skupština Opštine Tivat

Predsjednik,

Ivan Novosel